סמכים (גשר)
זהו אולי הטיפול המוכר ביותר בתחום. במהלכו נעזרים בקוביות אורתודנטיות שמודבקות אל השיניים ומחוברות אחת לשנייה בעזרת גומיות. הלחץ שמופעל על הסמכים האלו הוא שגורם ליישור איטי והדרגתי של השיניים. כיום ניתן להתקין את הסמכים גם בחלקן האחורי של השיניים – גשר בלתי נראה פנימי – כדי לשפר את האסתטיקה של החיוך והפנים בתקופת הטיפול. זהו תהליך שיכול לארוך כמה חודשים או שנים, ולכן חשוב להגיע אליו עם סבלנות ואורך רוח.
"פלטה"
זהו מכשיר נייד ליישור השיניים, שניתן להסיר במידת הצורך. ה"פלטה" משמשת לתיקון בעיות פשוטות יותר מאלו שמתקנים הסמכים הקבועים. היא גם משמשת במקרים רבים כטיפול מקדים לפני השימוש ב"גשר" הקבוע, או בתום הטיפול כדי לבצע תיקונים קלים ואחרונים בחלל הפה. ה"פלטה" יכולה להיות מותקנת בחלקן האחורי או הקדמי של השיניים, ומגיעה גם בגוון שקוף במידת הצורך להפחתת הבולטות שלה.
רסן
הרסן הוא מכשיר שתפקידו להשפיע על היחסים בין הלסתות, כדי לתקן פגמים שקשורים באיזון בניהן, כמו גם לפתור בעיות של שיניים קדמיות בולטות בלסת העליונה או התחתונה.
הרסן מורכב מקשת פנימית שמחוברת לשיניים הטוחנות בתוך הפה, אשר מחוברת לרצועת מתכת שממוקמת מחוץ לפה. המכשיר נתמך בעזרת רצועה שעוטפת את הצוואר. את הרסן יש להרכיב מספר שעות ביממה, בדרך כלל בין 12 ל-14, בהתאם להמלצת הרופא. מטבע הדברים, רוב המטופלים ירכיבו את המכשיר הזה בשעות הלילה.
יישור שיניים בטכנולוגיית Invisalign
כיום ניתן ליישר את השיניים גם בדרך שאינה נראית לעין, וזאת באמצעות קשתיות שקופות שעשיות מחומר אקרילי קשוח ועמיד. הקשתיות האלו בדרך כלל שקופות ואינן נראות לעין למי שמביט בכם מרחוק, וניתן להסירן בקלות בכל שלב לניקוי וחיטוי, או כשלא רוצים שיבחינו בהן. זהו טיפול יעיל וחדשני שמתאים במיוחד למי שמוכנים להשקיע קצת יותר בשביל אביזרי יישור מוצנעים יותר.